عراق تورکمن جبهه‌سی‌نین باشقانی ارشد صالحی، بؤلوجو ترور هؤرگوتو پ‌کاکانین عراقین کرکوک شهری‌نین کوچه‌لرینه ائندیگینی بیلدیره‌رک، بونون تورکمن‌لری راحاتسیز ائتدیگینی ایفاده ائتدی.
آنادولو آژانسینا دانیشان صالحی،
"ترور هؤرگوتو پ‌کاکا کرکوک‌دکی وضعیتی فورصت بیله‌رک، شهرین کوچه‌لرینده گزمه‌یه باشلادی. بو وضعیت، جان گوونلیگی اولمایان تورکمن‌لری آیریجا قایغیلاندیریر" دئدی.
بغداد رهبرلیگینی وضعیتین تعقیبی و پ‌کاکا منسوبو تروریستلرین کرکوکو ترک ائتمه‌سی اوچون وظیفه‌یه چاغیران صالحی،
"کرکوک اوچون ان بؤیوک تهلوکه پ‌کاکادیر. ائتدیک‌لری حرکت‌لرله شهردکی توپلومسال بلریشی تهلوکه‌یه آتیرلار. بغداد و کرکوک حربی مرکزین‌دکی آمریکا‌لی‌لارین وضعیته مداخیله ائدن طرف اولماسینی ایسته‌ییریک" دئیه دانیشدی.
ارشد صالحی، آیریجا تورکمن‌لره مراجعت ائده‌رک، اؤزلرینی قوروما‌لارینی ایسته‌دی.
صالحی، گؤرونتولو چیخیشیندا، تورکمن‌لره مراجعت ائده‌رک،
"بیر بیرینیزدن خبردار اولون. طوزخورماتو و کرکوک اطرافیندا چاتیشما‌لار باشلادی. کیمسه‌نین هدفی اولمایین و ایمکان‌لارینیز داخیلینده سلاح‌لارینیزی الینیزه آلیب قاپیدا و جاده‌لرده دورون" دئدی.
ترور هؤرگوت‌لری داعش و یا پ‌کاکا منسوبو تروریستلرین، تورکمن بؤلگه‌لرینی هدف آلابیله‌جیی سؤیله‌ین صالحی،
"بوگونلر حساس گون‌لر. انشااللاه بو گون‌لر ده بیتیر و آیدینلیغا قوووشاریق" دئدی.
کرکوکه باغلی تازه خورماتو و صلاح الدینه باغلی طوزخورماتودا شیعه قروپ حشد شعبی ایله پئشمرگه آراسیندا چاتیشما‌لارین یاشاندیغی ایفاده ائدیلیر.
